ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮቪድ-19፡ ኮሮናቫይረስ ኣብ ዝተፈላለዩ ነገራት 'ን28 መዓልታት ክጸንሕ ይኽእል' 12 ጥቅምቲ 2020 ምንጪ ስእሊ, Getty Images ኮቪድ-19 ከምጽእ ዝኽእል ቫይረስ ኣብ ከም መተዓዳደጊ ገንዘብ፣ ናይ ሞባይል ስልክን ዘይዝዕጉ ሓጺንን ን28 መዓልታት ብህይወት ክጸንሕ ከም ዝኽእል ተመራመርቲ ኣፍሊጦም። ሃገራዊ ኤጀንሲ ሳይንስ ኣውስትራሊያ ኣብ ዘውጽኦ መጽናዕቲ 'ሳርስ - ኮቭ-2' ዝብል ሳይንሳዊ መጸውዒ ዝተዋህቦ ኮሮናቫይረስ ልዕሊ እንግምቶ ንነዊሕ ሰዓታት ኣብ ዝተፈላለዩ ነገራት ክጸንሕ ይኽእል’ዩ ይብል። ኮሮናቫይረስ ሰባት ክስዕሉ፣ ከሀንጥሱ ወይ ድማ ብዘይ መሸፈኒ ኣፍን ኣፍንጫን ክዘራረቡ ከለው ካብ ኣፎም ክወጽእ ብዝኽእል ነጠብጣብ ክመሓላለፍ ከም ዝኽእል ይፍለጥ። እንተኾነ፡ እዚ ሓድሽ መጽናዕቲ ተመራመርቲ እቲ ቫይረስ ካብቶም ብኣእዳው እንነኻኽኦም ናውታት ክሓልፈሉ ዝኽእል መጠን ልዕሊ እቲ ክንግምቶ ንኽእል እዩ ተባሂሉ። ቅድሚ ሕጂ ተመራመርቲ ብርሃን ኣልትራ ቫዮሌት (ዩቪ) ነቲ ቫይረስ ክቐትሎ ከም ዝኽእል ተዛሪቦም ነይሮም። “ቅድሚ ኮቪድ፡ ኣብ ላዕልን ታሕትን ዓራት ሸሞንተ ሰባት ንድቅስ ነይርና- ሕጂኸ?” ናሚቢያ ብኮሮናቫይረስ ዝተታሕዘ ሰብ ዝፈልዩ ኣኽላባት ተሰልጥን ኣላ ዩኒቨርስቲ ኦክስፎርድ ኣቋሪጽዎ ንዝነበረ ፈተነ ክታበት ክጅምሮ እዩ ቅድም ኢሎም ብዝተኻየዱ መጽናዕታት’ውን ኮሮናቫይረስ ኣብ መተዓዳደጊ ገንዘብን ጠራሙዝን ካብ ክልተ ክሳብ ሰለስተ መዓልታት ከምኡ’ውን ኣብ ፕላስቲክን ዘይዝዕጉ ነገራትን ድማ ክሳብ ሽዱሽተ መዓልቲ ክጸንሕ ከም ዝኽእል ተሓቢሩ’ዩ። እዞም ኣውስትራሊያውያን ተመራመርቲ ኣብ ዘካየዱዎ መጽናዕቲ ግን እቲ ቫይረስ ኣብ ጸልማትን 20 ዲግሪ ሴልሽየስ ሙቐት ኣብ ዘለዎን ክፍሊ ከምኡ'ውን ኣብ ጠራሙዝን ቴሌፎንን ክሳብ 28 መዓልታት ክጸንሕ ከም ዝኽእል ኣመልኪቶም። ኮሮናቫይረስ ሙቐት ኣብ ዘለዎ ክፍሊ እንተኾይኑ እውን ንነዊሕ ሰዓት ክጸንሕ ከም ዝኽእል እቶም ተመራመርቲ ይሕብሩ። 40 ዲግሪ ሴልሽየስ መጠን ሙቐት ኣብ ዘለዎ ክፍሊ ዝተቐጠ ቫይረስ ክሳብ 24 ሰዓታት ናብ ሰባት ክመሓላለፍ ይኽእል እዩ። 'ምሕረት የውርደልካ!'
